Viljoenskroon-moord: Twee vir eers agter traliesDave Wessels. Die twee verdagtes wat die afgelope week aangekeer is in verband met die moord op Dave Wessels (66) bly vir eers agter tralies. Wessels se liggaam is Sondag in sy huis op die kleinhoewe wat hy buite Viljoenskroon gehuur het, aangetref. Hy is vermoedelik gewurg en aangerand. Sy liggaam is netjies onder beddegoed op ŉ bed in een van die huis se spaarkamers aangetref. Die huis is geplunder. Die twee verdagtes is vroeër in die Viljoenskroon-omgewing aangekeer en het vlugtig in die landdroshof op die dorp verskyn. Die saak teen hulle is tot Vrydag uitgestel. Talle polisievoertuie staan Sondag by die huis waar Wessels vermoor is. (Foto: Ignnaz Streicher)